ร้านชีสเค้กต้นตำรับจากนิวยอร์ก
ร้านอยู่ที่CDC จะอยู่ตรงโซนข้างนอกที่เป็นร้านอาหารหมดเลย ร้านจะอยู่ตรงกลางๆหน่อย เป็นร้านเล็กๆไม่ใหญ่มาก มีที่นั่งทั้งข้างในและข้างนอกประมาณ3-4โต๊ะ 
ภายในร้านน่ารักมากเลยค่ะ มีตกแต่งประดับของเล็กๆน้อยๆข้างในเพียบเลย ระหว่างที่สั่งหรือนั่งทานก็ดูอะไรไปเรื่อย
เค้กที่นี่ก็คือชีสเค้กค่ะ ชิ้นค่อนข้างใหญ่ แบบว่าถึงใจมาก เค้าก็จะมีให้เลือกว่าจะทานเค้กคู่กับอะไร
มีทั้งแยมสตอเบอร์รี่ บลูเบอรี่ฯลฯ
ชีสเค้กเนียนนุ่ม ฉ่ำชีสมากๆ บางคนก็ทานเปล่าๆก็จะรสชาติชีสแท้ ออกเค็มๆนิดนึง แต่เราต้องทานราดกับแยม ไม่งั้นรู้สึกว่ามันเลี่ยนไป
ถ้าคนไม่ชอบกินชีส กินคนเดียวไม่หมดแน่ๆค่ะ ขนาดเราชอบของหวานมากๆยังกินไม่หมดเลย ชิ้นมันใหญ่อะ แถมรู้สึกว่าแอบเลี่ยนนิดนึงด้วย แต่ถ้าคนชอบนี่ถูกใจแน่ๆค่ะ

ราคากำลังดีค่ะ ประมาณ130-140บาทนี่แหละ ซื้อกลับบ้านเค้าใส่กล่องน่ารักๆไว้หิ้วกลับบ้านให้ด้วย
